bjp mp anshul verma demands male commission for wife harrassed people हरदोई। भाजपा सांसद अंशुल वर्मा महिला आयोग की तर्ज पर पुरुष आयोग बनाने की मांग को लेकर एक बार फिर सुर्खियों में है। सांसद ने मांग की है कि पत्नियों द्वारा प्रताड़ित पतियों को अपनी बात कहने का एक प्लैटफॉर्म मिलना चाहिए। ऐसे कई पुरुष हैं जो अपनी पत्नियों के हाथों प्रताड़ित होते हैं, लेकिन शिकायत के लिए उनके पास कोई प्लैटफॉर्म नहीं है। पुरुष आयोग के गठन की मांग सदन में उठाने को लेकर चर्चाओं में बीजेपी सांसद अंशुल वर्मा को कई और सांसदों का समर्थन भी मिला है। सांसद अंशुल वर्मा का कहना है किस सिर्फ पुरुष आयोग का गठन कराना ही उनकी प्राथमिकता नहीं है बल्कि धारा 498 (ए) जिसमें दहेज उत्पीड़न आता है उसमें भी संशोधन की आवश्यकता है। जिसके संशोधन को लेकर वह एड़ी चोटी का जोर लगा देंगे।